open-index/open-wikipedia-markdown huggingface dataset:
Γιώργος Φοιρός

Ο **Γιώργος Φοιρός** (Εύοσμος Θεσσαλονίκης, 8 Νοεμβρίου 1953) είναι Έλληνας πρώην διεθνής ποδοσφαιριστής και νυν προπονητής. Αγωνιζόταν στη θέση του κεντρικού αμυντικού και διακρινόταν για τη σταθερότητα και την αποτελεσματικότητα στο παιχνίδι του.

## Καριέρα ποδοσφαιριστή
### Σε συλλογικό επίπεδο
Ξεκίνησε την ποδοσφαιρική του καριέρα σε ηλικία 11 ετών, από τις μικρές ομάδες του Αγροτικού Αστέρα. Σε ηλικία 14 ετών άρχισε να παίζει στην Α΄ Ερασιτεχνική, ως βασικός ενώ παράλληλα κλήθηκε στη Μικτή Θεσσαλονίκης. 

Το 1971 μεταπήδησε στον Άρη Θεσσαλονίκης, όπου και παρέμεινε για δώδεκα χρόνια, έως το 1983 έχοντας 303 συμμετοχές.

Το 1983 μεταπήδησε στον Ηρακλή Θεσσαλονίκης, όπου και κρέμασε τα ποδοσφαιρικά του παπούτσια, έχοντας συμμετάσχει σε 353 αγώνες συνολικά.

### Στην εθνική Ελλάδας
Την περίοδο 1974-1982 ο Γιώργος Φοιρός υπήρξε διεθνής 52 φορές με την Ελλάδα. Κορυφαία του στιγμή η συμμετοχή του στο Ευρωπαϊκό Πρωτάθλημα του 1980 που διεξήχθη στην Ιταλία.

## Καριέρα προπονητή
Αξιόλογη ήταν η καριέρα που ακολούθησε και από το πόστο του προπονητή. Έχει βρεθεί στους πάγκους αρκετών ελληνικών συλλόγων, με σημαντικότερη την παρουσία του σε αυτόν του Άρη την περίοδο 1992-1996, όταν και οδήγησε τους "κιτρινόμαυρους" στο Κύπελλο UEFA (1994-95). Τη σεζόν 1996-97 κοουτσάρισε την ΑΕΛ για 21 αγώνες (8 νίκες-8 ισοπαλίες-5 ήττες) σε πρωτάθλημα και κύπελλο.

Στην τεχνική ηγεσία του Άρη επέστρεψε την περίοδο 1997-98 όταν η ομάδα σε μια δύσκολη συγκυρία βρέθηκε στη Β' Εθνική και τον επανέφερε στην πρώτη κατηγορία, αλλά και το 2003, όταν τον οδήγησε στον τελικό του Κυπέλλου Ελλάδας.

## Παραπομπές


## Πηγές
* Το προφίλ του Γιώργου Φοιρού στο transfermarkt
* Που είναι τώρα ο Γιώργος Φοιρός.balleto.gr
* Βιογραφικό του στο aris.re
*ΓΙΩΡΓΟΣ ΦΟΙΡΟΣ, ο «βράχος» των μετόπισθεν http://www.evosmos-city.gr

 

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Προπονητές ποδοσφαίρου Αγροτικού Αστέρα Ευόσμου Π.Μ.Α.Σ.
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Ολυμπιακού Λευκωσίας
Κατηγορία:Προπονητές ποδοσφαίρου Α.Ο. Κέρκυρας
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Αναγέννησης Γιαννιτσών
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Διαγόρα Ρόδου
Κατηγορία:Προπονητές ποδοσφαίρου Πανελευσινιακού
Ιπποδάμεια

Το όνομα **Ιπποδάμεια** μπορεί να αναφέρεται σε κάποιο από τα ακόλουθα:

## Α) Μυθολογικά πρόσωπα

* Ιπποδάμεια του Οινομάου, κόρη του Οινομάου και σύζυγο του Πέλοπος.
* **Ιπποδάμη** κόρη του Αδράστου και σύζυγος του Πειρίθου.
* Βρισηίδα, η Τρωαδίτισσα  που διεκδικούσαν ο Αχιλλέας και ο Αγαμέμνων.
* Αφροδίτη (μυθολογία), προσωνυμία (επίκληση) της.

## Β) Τόποι

* Ιπποδάμεια Αγορά του Πειραιώς, έργο του πατέρα της Πολεοδομίας, του Ιπποδάμου από τη Μίλητο.

Κατηγορία:Αποσαφηνίσεις ονομάτων
Γερμανός Γ΄

Ο **Γερμανός Γ΄** (*Γαβράς Μαρκούτζας*) διετέλεσε Πατριάρχης Κωνσταντινουπόλεως για μικρό χρονικό διάστημα το 1265.

Καταγόταν από τη Συρία ή την Παλαιστίνη. Έγινε μοναχός και μόνασε στα Ιεροσόλυμα και στο Μέλαν Όρος της Μικράς Ασίας. Το 1250 εξελέγη Μητροπολίτης Αδριανουπόλεως, θέση στην οποία παρέμεινε μέχρι το 1265.

Ήταν στενός φίλος του Αυτοκράτορα Μιχαήλ Παλαιολόγου, ο οποίος επέβαλε την εκλογή του στον Οικουμενικό Θρόνο με Συνοδικό Τόμο τον Μάιο του 1265, μετά τον αφορισμό του Πατριάρχη Αρσένιου. Για να τον ευχαριστήσει, ο Γερμανός παρήγγειλε την κατασκευή πέπλου που απεικόνιζε τον Μιχαήλ ως «Νέο Κωνσταντίνο» και το οποίο αναρτήθηκε σε δυο πορφυρές κολώνες στην δυτική πλευρά της Αγίας Σοφίας. Ο Μιχαήλ από την άλλη, έστησε προς τιμήν του ομοιώματα των τριών Πατριαρχών που έφεραν το όνομα Γερμανός εντός της Αγίας Σοφίας.

Αναφέρεται ως άνθρωπος ανόητος και αναξιοπρεπής, ενώ η παράτυπη εκλογή του προκάλεσε αναστάτωση και αντίδραση από κλήρο και λαό, ιδιαίτερα επειδή ήταν υπέρ της ένωσης των Εκκλησιών. Του προσδόθηκε μάλιστα το υποτιμητικό προσωνύμιο *Μαρκούτζας*. Προκειμένου να θεραπεύσει την αναστάτωση που προκλήθηκε, ο Μιχαήλ θέλησε να ανακληθεί ο αφορισμός του Αρσενίου, οπότε ο Γερμανός παραιτήθηκε και αποσύρθηκε στη Μονή Μαγγάνων. Παρά ταύτα, παρέμεινε φίλος του Αυτοκράτορα και, όταν εκείνος αποφάσισε να προβεί σε Ένωση με την Καθολική Εκκλησία, ο Γερμανός συμμετείχε στη Δεύτερη Σύνοδο της Λυών το 1274.
 
## Παραπομπές


## Πηγές
* 
* 
* 
* 

Γερμανός Γ
Κατηγορία:Μητροπολίτες Αδριανουπόλεως
Κατηγορία:Βυζαντινοί του 13ου αιώνα
Κατηγορία:Επίσκοποι του 13ου αιώνα
Γιώργος Μαρμαρίδης

Ο **Γιώργος Μαρμαρίδης** (21 Νοεμβρίου 1930 - 22 Δεκεμβρίου 2005) ήταν Έλληνας πρωταθλητής της σκοποβολής, δημοσιογράφος και συγγραφέας.

## Βιογραφία
Γεννήθηκε στην Αθήνα το 1930. Ήταν αθλητής της σκοποβολής του Παναθηναϊκού, πρωταθλητής Ελλάδας από το 1955 μέχρι το 1980 με συμμετοχές σε παγκόσμια και ευρωπαϊκά πρωταθλήματα και στην Ολυμπιάδα του 1960 στην Ρώμη. Παράλληλα ήταν και δημοσιογράφος γράφοντας σε πολλά περιοδικά και εφημερίδες αλλά και σαν ανεξάρτητος ρεπόρτερ συνεργαζόταν με εφημερίδες, ήταν συντάκτης της *Απογευματινής* .Έγραψε πεζογραφήματα, ποιήματα, θεατρικά έργα, και μυθιστορηματική βιογραφία. Πέθανε στις 22 Δεκεμβρίου 2005. 

## Εργογραφία
**Παυλος Μπακογιάννης-το τίμημα της δημοκρατίας*
**Δάφνες στο χιόνι - Η ζωή και ο θάνατος του νέου Βελισάριου*
**Χρυσό σμήνος - Μεγάλες νίκες Ελλήνων άσσων αεροπόρων*
**Τα κορόιδα οι αρχαίοι* 
*Καπετάν Γιώτης : Πάθος και Αίμα (εκδ. Ισοκράτης)

## Παραπομπές


Κατηγορία:Έλληνες αθλητές της σκοποβολής
Κατηγορία:Έλληνες σκοπευτές στους Θερινούς Ολυμπιακούς Αγώνες
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες θεατρικοί συγγραφείς
Κατηγορία:Έλληνες δημοσιογράφοι του 20ού αιώνα
Κατηγορία:Σκοπευτές ΠΑΟ
Ναυτικό μουσείο της Ρουέν

Το **Ναυτικό Μουσείο της Ρουέν** είναι ένα μουσείο με εκθέματα που αφορούν περισσότερο την ιστορία της ναυσιπλοΐας και τον λιμένα της Ρουέν. Η λειτουργία του άρχισε το 1999. Το λιμάνι της Ρουέν ήταν επί αιώνες το μεγαλύτερο λιμάνι της Γαλλίας λόγω της γειτνίασης με το Παρίσι. Το μουσείο στεγάζεται σε μια παλιά αποθήκη του λιμανιού.

Τα κύρια εκθέματα του μουσείου κατηγοριοποιούνται στα τμήματα:

* Λιμένας της Ρουέν
* Εμπορικός στόλος
* Ναυπήγηση
* Ιστορία των Υποβρύχιων

## Φωτογραφίες


Image:Hangar13_1.jpg|Το υπόστεγο 13, όπου στεγάζεται το μουσείο
Image:Pompon Rouge 001.JPG|Η φορτηγίδα «Pompon rouge» (πομπόν ρουζ) 
Image:Moteur-Sulzer-6kd31.jpg|Ναυτικός κινητήρας τύπου «Σούλτζερ»


## Εξωτερικοί σύνδεσμοι
Επίσημος δικτυακός τόπος του Μουσείου

Ρουεν
Μπάμπης Ξανθόπουλος

Ο **Μπάμπης Ξανθόπουλος** (29 Αυγούστου 1956) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του μέσου και του κεντρικού αμυντικού.

## Καριέρα
### Σε συλλογικό επίπεδο
Έγινε γνωστός από τη θητεία του για 13 χρόνια στον Ηρακλή, από το 1974 έως το 1987. Κορυφαία στιγμή της καριέρας του στον "Γηραιό" ήταν η κατάκτηση του κυπέλλου το 1976. Την περίοδο 1987 - 1988 αγωνίστηκε στον Πιερικό, όπου και αποσύρθηκε από την ενεργό δράση σε ηλικία 32 ετών.

### Στην Εθνική Ελλάδας
Στο διάστημα 1978-1985 ο Μπάμπης Ξανθόπουλος υπήρξε 27 φορές διεθνής με την Ελλάδα και ήταν μέλος της ομάδας που συμμετείχε στο ευρωπαϊκό πρωτάθλημα του 1980 στην Ιταλία, λαμβάνοντας μέρος σε δύο αγώνες.

## Μετά το ποδόσφαιρο
Μετά το τέλος της καριέρας του άνοιξε εργοστάσιο ρούχων στη Θέρμη και στη συνέχεια στη Βουλγαρία. Υπήρξε στέλεχος της διοίκησης στο τμήμα μπάσκετ του Ηρακλή. Το 2007 ανέλαβε υποχρεώσεις και στον ποδοσφαιρικό Ηρακλή σε συνεργασία με τον Αντώνη Ρέμο.

## Εξωτερικοί σύνδεσμοι

* Η καριέρα του Μπάμπη Ξανθόπουλου στο national-football-teams.com
* Το προφίλ του Μπάμπη Ξανθόπουλου στο transfermarkt

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Πιερικού
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Μέσοι ποδοσφαιριστές
Γιάννης Δαμανάκης

Ο **Γιάννης Δαμανάκης** (Χανιά, 2 Οκτωβρίου 1952) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν στη θέση του αμυντικού μέσου. 

## Σταδιοδρομία
### Σε συλλογικό επίπεδο
Ο Δαμανάκης ξεκίνησε την ενασχόληση του με το ποδόσφαιρο από τον Α.Ο. Χανίων. Το 1976 μεταγράφηκε στον ΠΑΟΚ επί προεδρίας Γιώργου Παντελάκη και με την συμβολή του Χανιώτη επιχειρηματία Κυριάκου Μαμιδάκη. Ένας αμυντικός μέσος με καλή φυσική κατάσταση και αντοχή που έπαιζε με πάθος στον αγωνιστικό χώρο, ο Κρητικός γρήγορα καθιερώθηκε στη βασική ενδεκάδα και εκτιμήθηκε από το φίλαθλο κοινό του ΠΑΟΚ. Με την ασπρόμαυρη φανέλα του *Δικέφαλου του Βορρά* αγωνίστηκε για εννέα χρόνια και κατέγραψε συνολικά 242 συμμετοχές και 16 γκολ στην Α΄ Εθνική. Αγωνίστηκε σε 5 τελικούς Κυπέλλου και κορυφαία του στιγμή υπήρξε η κατάκτηση του Πρωταθλήματος το 1985. 

Συνέχισε μετέπειτα για μία αγωνιστική περίοδο στον Μακεδονικό και έκλεισε την καριέρα του στην ΕΑΡ.

### Διεθνής καριέρα
Από το 1977 έως το 1983, ο Δαμανάκης χρίστηκε 24 φορές διεθνής με την Εθνική Ελλάδας σκοράροντας 1 τέρμα. Ήταν μέλος της ομάδας που συμμετείχε στο Ευρωπαϊκό πρωτάθλημα του 1980 που διεξήχθη στην Ιταλία.

## Τίτλοι
**ΠΑΟΚ**
*Πρωτάθλημα Ελλάδας: 1984–85

## Παραπομπές


## Εξωτερικοί σύνδεσμοι
*EU-football.info - Ο Γιάννης Δαμανάκης με την Εθνική
* Η καριέρα του Γιάννη Δαμανάκη στο national-football-teams
* Το προφίλ του Γιάννη Δαμανάκη στο transfermarkt

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Μακεδονικού
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Ο. Χανιά
Λευτέρης Πουπάκης

Ο **Λευτέρης Πουπάκης** είναι Έλληνας πρώην διεθνής ποδοσφαιριστής γεννημένος στις 28 Δεκεμβρίου 1946. Αγωνιζόταν στη θέση του τερματοφύλακα.

## Καριέρα ποδοσφαιριστή
### Σε συλλογικό επίπεδο
Ξεκίνησε από την ερασιτεχνική ομάδα του Φοίβου Νέου Κόσμου και σε ηλικία 21 ετών αποκτήθηκε από το Αιγάλεω. Το καλοκαίρι του 1973 μετεγγράφηκε μαζί με τον Μπάμπη Σταυρόπουλο (επίσης ποδοσφαιριστή της αθηναϊκής ομάδας) στον Ολυμπιακό.

Στον σύλλογο του Πειραιά αποτέλεσε "δίδυμο" τερματοφυλάκων μαζί με τον Παναγιώτη Κελεσίδη, έως το 1978 οπότε υπέγραψε στον ΟΦΗ.

Το 1981 τον απέκτησε ο Παναθηναϊκός όμως μετά από έναν χρόνο το 1982 επέστρεψε στην ομάδα του Ολυμπιακού για τη σεζόν 1982-1983, ως αναπληρωματικός του Νίκου Σαργκάνη.

Την περίοδο 1984-85 αγωνίσθηκε στον Απόλλωνα Αθηνών, όπου και έκλεισε την πολυετή του καριέρα σε ηλικία 40 ετών!

### Στην εθνική Ελλάδας
Από τις 7 Απριλίου 1971 ο Λευτέρης Πουπάκης υπήρξε διεθνής 6 φορές με την εθνική ομάδα και ήταν μέλος της ομάδας στο Ευρωπαϊκό πρωτάθλημα του 1980 στην Ιταλία την περίοδο όπου αγωνιζόταν στον ΟΦΗ.

Επίσης, αγωνίστηκε με την εθνική Νέων στο Ευρωπαϊκό πρωτάθλημα 1968 και με την εθνική ενόπλων πήρε την 3η θέση στο Παγκόσμιο Κύπελλο Ποδοσφαίρου Ενόπλων 1972.

## Καριέρα προπονητή
Μετά το ποδόσφαιρο ασχολήθηκε με την προπονητική, ξεκινώντας την καριέρα του ως προπονητής από τον Ο.Φ. Ιεράπετρας, τον οποίο ανέλαβε το καλοκαίρι του 1986 και εργάστηκε για 1 χρόνο. Το καλοκαίρι του 1987 ανέλαβε την τεχνική ηγεσία του Εργοτέλη. Από το 2001 ο Λευτέρης Πουπάκης είναι προπονητής τερματοφυλάκων στις ακαδημίες του Εργοτέλη.

## Παραπομπές

## Εξωτερικοί σύνδεσμοι
*

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές ΟΦΗ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 1980
Κατηγορία:Ποδοσφαιριστές Σούπερ Λιγκ Ελλάδας
Red Checkers

μικρογραφία|Οι Red Checkers σε σχηματισμό
Οι **Red Checkers** είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Νέας Ζηλανδίας. Το σμήνος χρησιμοποιεί αεροσκάφη **[[PAC CT/4|CT-4E Airtrainer]]**. Παλαιότερα χρησιμοποιούσαν αεροσκάφη CT-4B και πρην από αυτά North American T-6 Harvard. Μέχρι το 2000 οι "Red Checkers" είχαν ως έδρα την αεροπορική βάση του Wigram. Τα αεροσκάφη που χρησιμοποιούσε η ομάδα είχαν ένα κόκκινο και άσπρο καρό σχέδιο στο ρύγχος, όμως αυτό τώρα έχει περιοριστεί σε μία μικρή καρό λωρίδα.

Η ομάδα είναι γνωστή για τις επιδείξεις της όπου τα αεροσκάφη εκτελούν τους ελιγμούς τους με τέτοιο τρόπο δίνοντας την εντύπωση στους θεατές ότι κοιτάζουν από ένα καθρέφτη. Οι "Red Checkers" είναι το μακροβιότερο σμήνος στη Νέα Ζηλανδία. Οι **Jetabatic** με τα de Havilland Vampire τους και οι **Kiwi Red** με τα A-4 Skyhawk τους άντεξαν λιγα μόνο χρόνια. 

Οι πιλότοι των "Red Checkers" είναι ανώτεροι εκπαιδευτές πιλότοι στην Σχολή Πιλότων της Πολεμικής Αεροπορίας της Νέας Ζηλανδίας στην αεροπορική βάση Ohakea.

## Εξωτερικοί σύνδεσμοι

* Οι Red Checkers στην επίσημη ιστοσελίδα της Πολεμικής Αεροπορίας της Νέας Ζηλανδίας

Κατηγορία:Αεροπορία στη Νέα Ζηλανδία
Παλαιοκαθολική Εκκλησία

Η **Παλαιοκαθολική Εκκλησία** αποτελεί κοινότητα χριστιανικών εκκλησιών. Πολλές από αυτές ήταν οι γερμανόφωνες εκκλησίες, οι οποίες αποσχίστηκαν από την Ρωμαιοκαθολική Εκκλησία στη δεκαετία του 1870 εξαιτίας της καθιέρωσης του δόγματος του αλάθητου του Πάπα από την Πρώτη Σύνοδο του Βατικανού το 1870.

Ο όρος «Παλαιοκαθολικοί» πρωτοχρησιμοποιήθηκε το 1853 για να αναφερθεί στα μέλη της έδρας της Ουτρέχτης, οι οποίοι δεν ήταν στη δικαιοδοσία του Πάπα. Σήμερα, παρόλο που οι ευρωπαϊκές παλαιοκαθολικές εκκλησίες ανήκουν στην Ένωση της Ουτρέχτης (η οποία ιδρύθηκε με τη Διακήρυξη της Ουτρέχτης το 1889 και βρίσκεται σε πλήρη κοινωνία με την Αγγλικανική Εκκλησία), υπάρχουν πολλές οι οποίες είναι ανεξάρτητες, ιδιαίτερα στις ΗΠΑ.

## Βιβλιογραφία
* *Episcopi Vagantes and the Anglican Church*. Henry R.T. Brandreth. London: Society for Promoting Christian Knowledge, 1947.
* *Episcopi vagantes in church history.* A.J. Macdonald. London: Society for Promoting Christian Knowledge, 1945.
* *The Old Catholic Church: A History and Chronology* (The Autocephalous Orthodox Churches, No. 3). Karl Pruter. Highlandville, Missouri: St. Willibrord's Press, 1996.
* *The Old Catholic Sourcebook* (Garland Reference Library of Social Science). Karl Pruter and J. Gordon Melton. New York: Garland Publishers, 1983.
* *The Old Catholic Churches and Anglican Orders*. C.B. Moss. The Christian East, January, 1926.
* *The Old Catholic Movement*. C.B. Moss. London: Society for Promoting Christian Knowledge, 1964.
* "La Sainte Trinité dans la théologie de Dominique Varlet, aux origines du vieux-catholicisme". Serge A. Thériault. *Internationale Kirchliche Zeitschrift*, Jahr 73, Heft 4 (Okt.-Dez. 1983), p.&nbsp;234-245.

## Εξωτερικοί σύνδεσμοι
* Η επίσημη ιστοσελίδα της Ένωσης της Ουτρέχτης (στα αγγλικά και στα γερμανικά)

Κατηγορία:Χριστιανικά δόγματα
Emanuelle in America

Το ***Emanuelle in America*** γνωστο επισής και με τον τίτλο ***Brutal Nights*** είναι μια ερωτική ταινία ιταλικής παραγωγής 1977 σε σκηνοθεσία Τζο Ντ' Αμάτο και με πρωταγωνίστρια τη Λάουρα Γκέμσερ. Πρόκειται για την τέταρτη ταινία με τη Μαύρη Εμμανουέλα, μια ηρωίδα που δημιούργησαν Ιταλοί παραγωγοί και σκηνοθέτες με στόχο να εκμεταλλευθούν την εμπορική επιτυχία της αυθεντικής Εμμανουέλας (1974) του Ζιστ Ζεκίν.

## Περίληψη

Μια Αμερικανίδα δημοσιογράφος ταξιδεύει στον κόσμο σε αναζήτηση μιας καλής ιστορίας. Στη διάρκεια των ταξιδιών της θα μπει σε ένα σύγχρονο χαρέμι και θα λάβει μέρος σε πριβέ διπλωματικά πάρτι στη Βενετία. Στην προσπάθεια της να "ξεσκεπάσει" έναν διεφθαρμένο πολιτικό, θα βρεθεί αντιμέτωπη με ένα κύκλωμα που απάγει κοπέλες και τις αναγκάζει να συμμετέχουν σε σκληρά πορνογραφικά φιλμ. Ερχόμενη πολύ κοντά στον θάνατο, η Εμμανουέλα αναρωτιέται μήπως έφτασε η ώρα να αποσυρθεί για πάντα.
## Διανομή ρόλων
*Λάουρα Γκέμσερ ... Emanuelle
*Γκαμπριέλε Τίντι ... Alfredo Elvize, Duke of Mount Elba
*Roger Browne ... The Senator
*Riccardo Salvino ... Bill
*Lars Bloch ... Eric van Darren
*Paola Senatore ... Laura Elvize
*Maria Piera Regoli ... Diana Smith

## Άλλες Πληροφορίες
* Η ταινία υπήρξε διαβόητη για δύο κυρίως σκηνές (που συχνά λογοκρίθηκαν). Η μια έχει να κάνει με τον αυνανισμό ενός αλόγου από μια κοπέλα του χαρεμιού και η δεύτερη με μια από τις υποτιθέμενες ταινίες που γύριζαν οι απαγωγείς των κοριτσιών, όπου η κινηματογράφηση είναι ιδιαίτερα σκληρή και ρεαλιστική.
* Την πολύ καλή μουσική επένδυση υπογράφει ο Ιταλός συνθέτης Νίκο Φιντένκο.
* Η ταινία έκανε πρεμιέρα στις 5 Ιανουαρίου του 1977 στην Ιταλία.

## Παραπομπές

## Εξωτερικοί σύνδεσμοι
*
*Aναλυτική παρουσίαση

Κατηγορία:Ιταλικές ταινίες της δεκαετίας 1970
Κατηγορία:Ταινίες του 1977
Κατηγορία:Ιταλικές ταινίες τρόμου
Κατηγορία:Ιταλικές ερωτικές ταινίες
Κατηγορία:Ιταλόφωνες ταινίες
Κατηγορία:Ταινίες σε σκηνοθεσία Τζο Ντ'Αμάτο
Silver Swallows

thumb|250px|Το σήμα των Silver Swallows 
thumb|300px|Αεροσκάφος Fouga CM170 Magister, όμοιου τύπου με τα αεροσκάφη που χρησιμοποιούν οι Silver Swallows 
Οι **Silver Swallows** ήταν το αεροπορικό σμήνος επιδείξεων της Πολεμικής Αεροπορίας της Ιρλανδίας, από το 1986 έως το 1998. Η ομάδα χρησιμοποιούσε τέσσερα εκπαιδευτικά αεροσκάφη Fouga CM170 Magister της Μοίρας Ελαφριάς Κρούσης και είχε την έδρα της στην αεροπορική βάση Casement, κοντά στο Δουβλίνο. Το όνομα "Silver Swallows" προήλθε από το χρώμα και την ουρά σχήματος 'V' των αεροσκαφών Magister που η ομάδα χρησιμοποιούσε. Σε όλη την ιστορία της η ομάδα λειτούργησε σε βάση μερικής απασχόλησης, με τα καθήκοντα επίδειξης να είναι δευτερεύουσας σημασίας στους αρχικούς ρόλους της Μοίρας Ελαφριάς Κρούσης. 

## Ιστορία

Η ομάδα διαμορφώθηκε το 1986 από τον Gerard John Flanagan, αρχικά με τρία αεροσκάφη. Η πρώτη επίδειξή τους ήταν στη βάση του Baldonnel, μπροστά σε πάνω από 90.000 θεατές. Το 1987 ένα τέταρτο Magister προστέθηκε στην ομάδα, και για τα επόμενα χρόνια συνέχισαν να πετούν στα ιρλανδικά αεροπορικά show.

Η ομάδα έκανε πολύ λίγες εμφανίσεις εκτός Ιρλανδίας κατά τη διάρκεια της ύπαρξής τους και η πρώτη επίδειξή τους στο εξωτερικό πραγματοποιήθηκε στις 26 Ιουλίου 1990 στην αεροπορική βάση RAF Brawdy της RAF. Οι επόμενες επιδείξεις τους πραγματοποιήθηκαν αρκετά χρόνια αργότερα, το 1997, όταν η ομάδα επισκέφτηκε διάφορα αεροπορικά show στη Μεγάλη Βρετανία και το Βέλγιο. Εμφανίστηκαν επίσης στο μεγαλύτερο παγκόσμιο στρατιωτικό show, το Royal International Air Tattoo στην αεροπορική βάση του Φαίρφορντ του 1997, όπου τους απονεμήθηκε το βραβείο Lockheed Martin Cannestra Trophy για την καλύτερη επίδειξη από ξένη ομάδα.

Η ομάδα διαλύθηκε το 1998 λόγω της απόσυρσης του Fouga Magister από την Ιρλανδική Αεροπορία.

## Εξωτερικοί σύνδεσμοι

* Η επίσημη ιστοσελίδα της Πολεμικής Αεροπορίας της Ιρλανδίας
* Σελίδα με φωτογραφίες των Silver Swallows
* Σελίδα με φωτογραφίες των Silver Swallows

Κατηγορία:Ιρλανδία
Βαβούρα (περιοδικό)

left|200px|thumb|Βαβούρα #284

Η **Βαβούρα** ήταν πολυθεματικό ελληνικό περιοδικό κόμικς της δεκαετίας του 1980. Πρωτοκυκλοφόρησε το 1981 και ήταν αρχικά δεκαπενθήμερο, στη συνέχεια όμως έγινε εβδομαδιαίο και κυκλοφορούσε κάθε Παρασκευή. Είχε σαν υπότιτλο «*Εβδομαδιαίο περιοδικό της πλάκας*» και περιείχε ένα πλήθος από μικρές χιουμοριστικές ιστορίες συνήθως μιας ή δύο σελίδων, οι οποίες ήταν κυρίως αγγλικής προέλευσης. Το εξώφυλλο ήταν έγχρωμο και το εσωτερικό του ασπρόμαυρο. Εκδότης του ήταν ο Νικόλαος Δεληγιώργης και διευθυντής ο Κώστας Μπαζαίος.

Οι ιστορίες ήταν κυρίως μεταφράσεις από αγγλικά περιοδικά, όπως τα *Beano*, *Buster* και άλλα. Δεν έλειπαν, ωστόσο, και αναδημοσιεύσεις από ισπανικά κόμικς, όπως τα *Zippy y Zappe* του Escobar και *[[Αντιρίξ και Συμφωνίξ]]* (*Mortadelo y Filemón*) και *Οδός Τρέλας 13* (*13, Rue del Percebe*) του Φρανθίσκο Ιμπάνιεθ, το οποίο βρισκόταν στο οπισθόφυλλο κάθε τεύχους.

Η *Βαβούρα* σημείωσε τεράστια επιτυχία στο νεαρό κόσμο της εποχής και ξεχώριζε από τα άλλα περιοδικά για το σουρεαλιστικό χιούμορ του. Η κυκλοφορία του συνέχισε μέχρι που πλησίασε τα 400 τεύχη (σε δύο περιόδους έκδοσης).

Κατηγορία:Ελληνικά περιοδικά κόμικς
Γερμανός (αποσαφήνιση)

Η ονομασία **Γερμανός** μπορεί να αναφέρεται σε:  

## Πρόσωπα
* Γερμανός, πρόσωπο που έχει γερμανική εθνική καταγωγή.
### Ως μικρό όνομα
#### Πρόσωπα της Ορθόδοξης Εκκλησίας
##### Πατριάρχες
*Γερμανός Α' (π. 634-740), Πατριάρχης Κωνσταντινουπόλεως (715-730).
*Γερμανός Β' (1175-1240), Πατριάρχης Κωνσταντινουπόλεως (1222-1240).
*Γερμανός Γ' (; -1289), Πατριάρχης Κωνσταντινουπόλεως (1267).
*Γερμανός Δ' (1790-1853), Πατριάρχης Κωνσταντινουπόλεως (1842-1845,1852-1853).
*Γερμανός Ε' (1835/1840-1920), Πατριάρχης Κωνσταντινουπόλεως (1913-1918).
##### Αρχιεπίσκοποι
*Γερμανός Καλλιγάς (1844-1896), Έλληνας ιεράρχης, μητροπολίτης Κεφαλληνίας (1884-1889) και Αθηνών (1889-1896).
##### Μητροπολίτες
*Παλαιών Πατρών Γερμανός (1771-1826), Έλληνας ιεράρχης και μητρολίτης Παλαιών Πατρών (1806-1826).
*Γερμανός Καραβαγγέλης (1866-1922), Έλληνας ιεράρχης, μητροπολίτης Καστορίας (1900-1908) και Αμάσειας (1908-1922).
*Γερμανός Νέων Πατρών, Βυζαντινός ιεράρχης, υμνογράφος και μητροπολίτης Νέων Πατρών (1670-; ).
*Γερμανός Μαυρομμάτης (; -1948), Έλληνας ιεράρχης και μητροπολίτης Δημητριάδος (1907-1940).
##### Αρχιμανδρίτες
*Γερμανός Αιτωλός, Βυζαντινός ιερομόναχος και λόγιος του 13ου αιώνα.
*Γερμανός Χριστιανουπόλεως (; -1821), Έλληνας ιερέας και αγωνιστής της Επανάστασης του 1821.
*Γερμανός Δημάκης (1912-2004), Έλληνας ηγούμενος, αρχιμανδρίτης και αντιστασιακός.

### Ως επώνυμο
* Βαγγέλης Γερμανός (1949- ), Έλληνας συνθέτης και τραγουδιστής.
* Νικόλαος Γερμανός (1864-1936), Έλληνας πανεπιστημιακός και πολιτικός.
* Πάνος Γερμανός (1950- ), Έλληνας επιχειρηματίας.
* Φρέντυ Γερμανός (1934-1999), Έλληνας δημοσιογράφος, συγγραφέας και παρουσιαστής.

## Οικισμοί
* Άγιος Γερμανός Φλώρινας, οικισμός του νομού Φλώρινας.

## Δείτε επίσης
* Γερμανού (αποσαφήνιση)
Αλέκος Παπαδόπουλος (ποδοσφαιριστής)

Ο **Αλέκος Παπαδόπουλος** (5 Ιουνίου 1951 - 6 Φεβρουαρίου 2007) ήταν Έλληνας ποδοσφαιριστής και προπονητής.

## Βιογραφία
Γεννήθηκε στην Τασκένδη του Ουζμπεκιστάν (πρώην Δημοκρατία της Σοβιετικής Ένωσης) στις 5 Ιουνίου του 1951 από γονείς πολιτικούς πρόσφυγες. Ξεχώρισε από μικρός για τις αθλητικές του ικανότητες και διακρίθηκε σε πολλά αθλήματα.

Ως ποδοσφαιριστής αγωνίστηκε στην Παχτακόρ Τασκένδης (ποδοσφαιρική ομάδα Α' Εθνικής) όπου ήταν συμπαίχτης με τον Βασίλη Χατζηπαναγή. Το 1976 πήρε μεταγραφή στην ΑΕΚ όπου και αγωνίστηκε για ένα χρόνο. Την επόμενη περίοδο ('77-'78) φόρεσε τη φανέλα του ΟΦΗ και στη συνέχεια πήγε στη Νάουσα (1978-1983). Έκλεισε την καριέρα του στη Βέροια (΄83-΄84).

Την προπονητική του καριέρα την ξεκίνησε ως βοηθός προπονητή στη Νάουσα δίπλα στον Στέφανο Γαϊτάνο, τον Γιάννη Μαντζουράκη κ.α.

Την περίοδο 1988-89 ανέλαβε τη Νάουσα ως πρώτος προπονητής. Ξεκίνησε μια ανανέωση της ομάδας προωθώντας νεαρούς ποδοσφαιριστές οι οποιοί στη συνέχεια έκαναν σπουδαία σταδιοδρομία (Βασίλης Τσιάρτας, Δημήτρης Μάρκος, Βασίλης Λάκης, Νίκος Κυζερίδης, Κώστας Παυλόπουλος, Ηλίας Σαπάνης, Μίλτος Σαπάνης, Γρηγόρης Τρούπκος κ.α.). Η επιβράβευση της δουλειάς του στη Νάουσα ήρθε με την άνοδο της ομάδος στην Α' Εθνική, την περίοδο 1992-1993. Να σημείωθει πως η Νάουσα (πληθυσμός 20.000 κατ.) είναι η μόνη πόλη - μη πρωτεύουσα νομού που είχε τότε ομάδα στην Α' κατηγορία της Ελλάδας.

Στη συνέχεια θα προπονήσει κατα σειρά τις ομάδες: Αναγέν.Γιαννιτσών, Νίκη Βόλου, Ολυμπιακό Βόλου, Κοζάνη, Αλμωπό Αριδαίας, Άργος Ορεστικό, Οδυσ. Κορδελιού και θα επιστρέψει στη Νάουσα την περίοδο 2001-2002 (την οποία άφησε το 1993 στην Α΄Εθνική και βρίσκει πλέον στο ερασιτεχνικό πρωτάθλημα για να την ανεβάσει στην Δ' Εθνική). Τα επόμενα χρόνια θα ασχοληθεί με την προπόνηση νεαρών ποδοσφαιριστών στην ποδοσφαιρική ακαδημία της Θεσσαλονίκης Α.Ο. Λέοντες.

Στις 6 Φεβρουαρίου 2007 άφησε την τελευταία του πνοή ύστερα από οξύ καρδιακό επεισόδιο που υπέστη κατευθυνόμενος στην προπόνηση της ποδοσφαιρικής Ακαδημίας  Α.Ο. Λέοντες στη Θεσσαλονίκη, όπου εργαζόταν. Ήταν 56 ετών. Είχε τρία παιδιά, τον Αναστάσιο, τον Βλαδίμηρο και τον Μάριο Παπαδόπουλο και ήταν παντρεμένος με τη Λιουντμίλα.

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Φ.Α.Σ. Νάουσας
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Παχτακόρ Τασκένδης
Κατηγορία:Ποδοσφαιριστές αδιευκρίνιστης θέσης
Κατηγορία:Προπονητές ποδοσφαίρου Φ.Α.Σ. Νάουσας
Κατηγορία:Προπονητές ποδοσφαίρου Αναγέννησης Γιαννιτσών
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Ολυμπιακού Βόλου
Νικόλαος Β΄ Χρυσοβέργης

Ο Πατριάρχης **Νικόλαος Β΄**, ο αποκαλούμενος και Χρυσοβέργης, κατείχε τον Πατριαρχικό θρόνο της Κωνσταντινούπολης από το έτος 984 μέχρι το 991. Ανήκε σε βυζαντινή οικογένεια που έδωσε πολλούς ιερείς στην Εκκλησία της Κωνσταντινούπολης και της Αντιόχειας κατά τους επόμενους δύο αιώνες.

Ο Πατριάρχης Νικόλαος Β΄ ήταν εκείνος που χειροτόνησε τον πρώτο Μητροπολίτη της Ρωσίας Μιχαήλ τον Σύρο, τον οποίο και έστειλε στη Ρωσία με έξι Επισκόπους και πολλούς κατώτερους κληρικούς για τον εκχριστιανισμό των Ρώσων. Φαίνεται ότι προσπάθησε να αποσπάσει φορολογικά προνόμια από τον αυτοκράτορα Βασίλειο Β´, ενόσω εκείνος ασχολούταν με τον εμφύλιο πόλεμο.

Το 980, κατά τη διάρκεια της πατριαρχίας του, ο Αρχάγγελος Γαβριήλ πιστεύεται ότι εμφανίστηκε με τη μορφή μοναχού στον μαθητή ενός μοναχού στη Μονή Παντοκράτορος στο Άγιο Όρος. Ο μοναχός ανέφερε ότι ο άγγελος έψαλε έναν νέο στίχο ύμνου του όρθρου, τον οποίον κατέγραψε σε μια πλάκα, η οποία φυλάσσεται μέχρι και σήμερα στο μοναστήρι. Ο Πατριάρχης Νικόλαος υποδέχθηκε το κειμήλιο στον Ναό της Αγίας Σοφίας. Το «Άξιον Εστίν» ψάλλεται μέχρι σήμερα σε Ορθόδοξες ακολουθίες.

thumb|right|260px|Σφραγίδα του Πατριάρχη Νικολάου Χρυσοβέργη
Ανακηρύχθηκε άγιος και η Ορθόδοξη και η Καθολική Εκκλησία τιμούν τη μνήμη του στις 16 Δεκεμβρίου.

## Παραπομπές


## Πηγές
* Οικουμενικό Πατριαρχείο
* 
* 

Κατηγορία:Πατριάρχες Κωνσταντινουπόλεως
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Βυζαντινοί του 10ου αιώνα
Κατηγορία:Επίσκοποι του 10ου αιώνα
Μπέτι Μίντλερ

Η **Μπέτι Μίντλερ** (αγγλικά: *Bette Midler*) είναι Αμερικανίδα τραγουδίστρια και ηθοποιός, γνωστή για το ταλέντο της σε κωμικούς ρόλους. Γεννήθηκε την 1η Δεκεμβρίου 1945 στη Χονολουλού. Στη διάρκεια της καριέρας της, έχει βραβευτεί με τέσσερα βραβεία Γκράμι, ένα βραβείο Έμμυ κι ένα βραβείο Τόνυ. Επίσης, έχει προταθεί δύο φορές για Όσκαρ.

## Φιλμογραφία

## Παραπομπές


## Εξωτερικοί σύνδεσμοι

*Μπετ Μίντλερ στο cine.gr
*  

Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες τραγουδίστριες
Κατηγορία:Αμερικανοί κωμικοί
Κατηγορία:Νικητές βραβείου Tony
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Μπο Γκάρετ

Η **Μπο Γκάρετ** (αγγλ. *Beau Jesse Garrett*, 28 Δεκεμβρίου 1982) είναι Αμερικανίδα ηθοποιός και μοντέλο. Η πρώτη της εμφάνιση στον κινηματογράφο ήταν στην ταινία τρόμου *Turistas*, το 2006.

## Βιογραφία-σταδιοδρομία
Η Μπο γεννήθηκε στην ευρύτερη περιοχή της Σάντα Μόνικα στην Καλιφόρνια. Η καριέρα της σαν μοντέλο ξεκίνησε όταν ένας ατζέντης την ανακάλυψε βλέποντας την σε ένα εμπορικό κέντρο. Η δουλιές της στο μόντελινγκ περιλαμβάνουν συνεργασίες με εταιρείες και περιοδικά όπως GUESS!, Double D Ranch και CosmoGirl. Το πέρασμα της στην ηθοποιία έγινε με τις τηλεοπτικές σειρές *Entourage* (ελλ. *Η Κουστωδία*) και *North Shore* το 2004. Ακολούθησαν και άλλες συμμετοχές τόσο στην τηλεόραση όσο και στον κινηματογράφο. Τον Ιούνιο του 2007 εμφανίστηκε στο ρόλο της Frankie Raye στην ταινία *[[Fantastic Four: Rise of the Silver Surfer]]*

## Φιλμογραφία
* Made of Honor (2008) .... Gloria
* Fantastic Four: Rise of the Silver Surfer (2007) .... Frankie Raye
* Backstage: Hollywood Fashion (2007) (Τηλεόραση)
* Live! (2007) .... Krista
* Unearthed (2007) .... Caya
* "Wildfire" .... Lynnet (2007) (Τηλεόραση - 1 Επεισόδιο)
* Turistas (2006) .... Amy Harrington
* "Head Cases" .... Fiona (2005) (Τηλεόραση - 1 Επεισόδιο)
* "Entourage" .... Fiona (2004) (Τηλεόραση - 1 Επεισόδιο)
* "North Shore" .... Natalia (2004) (Τηλεόραση - 1 Επεισόδιο)

## Παραπομπές


## Εξωτερικοί σύνδεσμοι
*

Κατηγορία:Αμερικανοί μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κήπος

[200px|thumb|Οι κήποι Μπαχάι στη [Χάιφα του Ισραήλ]]
Ο Κήπος είναι ένα κομμάτι γης για την καλλιέργεια διάφορων φυτών. Συνήθως καλείται το οικόπεδο ενός ιδιωτικού κτιρίου κήπος. Μια εξαίρεση είναι ο '''Βοτανικός''' Κήπος, ο οποίος έχει έναν καθαρά επιστημονικό σκοπό. Ο κήπος για την καλλιέργεια των λαχανικών λέγεται **λαχανόκηπος**, για την καλλιέργεια λουλουδιών **ανθόκηπος.** 

Η κηπουρική είναι η δραστηριότητα της ανάπτυξης και της διατήρησης του κήπου. Αυτή η εργασία γίνεται από έναν ερασιτέχνη ή επαγγελματικό κηπουρό. Ο **κηπουρός** επίσης εργάζεται σε άλλους χώρους όπως τα δημόσια πάρκα. Η αρχιτεκτονική τοπίων είναι μια επαγγελματική δραστηριότητα με τους αρχιτέκτονες τοπίων που έχουν ειδικευτεί στο σχεδιασμό δημόσιων και εταιρικών κήπων.

## Ιστορία
Η δημιουργία των κήπων δεν είναι φαινόμενο της νεότερης ιστορίας της ανθρωπότητας. Η τέχνη της διαμόρφωσης των κήπων άρχισε να διαδίδεται από τους πρώτους ασιατικούς πολιτισμούς και στην αρχαία Αίγυπτο κι από εκεί στην Ελλάδα. Από τους πιο γνωστούς κήπους της αρχαιότητας ήταν οι κρεμαστοί της Βαβυλώνας, ένα από τα εφτά θαύματα του κόσμου.

Στην Περσία υπήρχαν οι λεγόμενοι παράδεισοι μέσα στους οποίους, εκτός από τα διάφορα λουλούδια και δέντρα που καλλιεργούσαν, υπήρχαν και διάφορα εξωτικά πουλιά και ζώα, ενώ οι Πέρσες βασιλιάδες χρησιμοποιούσαν τους κήπους και σαν τόπους κυνηγιού. Αλλά και στην αρχαία Ελλάδα υπήρχαν κήποι, γιατί οι Έλληνες πίστευαν ότι ανάμεσα στους κήπους και στους θεούς υπήρχε κάποια σχέση, γι' αυτό γύρω απ' τους ναούς δημιουργούσαν κήπους. Ο πιο ονομαστός ήταν ο κήπος της Ακαδημίας. Στη Ρώμη η τέχνη των κήπων γνώρισε καινούρια ακμή. Εκτός από τους δημόσιους αναπτύσσονται και οι ιδιωτικοί καθώς και πάρκα. Ανάμεσα στους πιο γνωστούς ήταν οι κήποι στα σπίτια του Λούκουλου, του Μαικήνα κλπ.

Στο μεσαίωνα η τέχνη των κήπων περιορίζεται στα μοναστήρια. Με την Αναγέννηση αρχίζει και πάλι ν' αναπτύσσεται και να γνωρίζει καινούρια ακμή. Στην Ιταλία αναπτύσσεται μια νέα νοοτροπία στην κατασκευή και στη διαρρύθμιση των κήπων που διαδίδεται σ' όλη την Ευρώπη. Το χαρακτηριστικό του κήπου με την ιταλική τεχνοτροπία είναι τα διάφορα παρτέρια, οι λίμνες κλπ. Παράλληλα στην Αγγλία δημιουργείται άλλο στυλ, περισσότερο προσαρμοσμένο στη φύση που υπάρχει στα Αγγλικά νησιά.

Στη σημερινή εποχή η κηποτεχνία έχει ακολουθήσει άλλο δρόμο και βασίζεται κυρίως στο μικρό χώρο που έχει στη διάθεσή του το κάθε σπίτι για τη δημιουργία ιδιωτικού κήπου, ενώ, παράλληλα, γίνεται προσπάθεια σε πολλές χώρες να γίνει μια όσο το δυνατό καλύτερη αξιοποίηση του ακάλυπτου χώρου.

## Εξωτερικοί σύνδεσμοι
* 
* 

Κατηγορία:Βοτανική
Γιάτσεκ Γέντρουχ

Ο **Γιάσεκ Γιόντρουχ** (, Βαρσοβία, 1927 – Αθήνα, Μάρτιος 1995) ήταν Πολωνός πυρηνικός μηχανικός και ιστορικός του πολωνικού κοινοβουλευτισμού.

## Βιογραφία
Κατά τη διάρκεια του Β΄παγκόσμιου πολέμου συμμετείχε στην πολωνική αντίσταση. Μετά το τέλος του πολέμου διώχθηκε από τις κομμουνιστικές δυνάμεις ασφάλειας, δραπέτευσε στη δύση, βρέθηκε στην Αγγλία, και από εκεί μετανάστευσε στις Ηνωμένες Πολιτείες. Σπούδασε πυρηνική τεχνολογία στο πανεπιστήμιο και το ίδρυμα τεχνολογίας της Μασαχουσέτης, και στο κρατικό πανεπιστήμιο της Πενσυλβανίας. Έγραψε ένα βιβλίο για την πολωνική κοινοβουλευτική ιστορία (πρώτη έκδοση 1982, δεύτερη έκδοση 1997). Ετοιμαζόταν για τη δεύτερη έκδοση όταν τον Μάρτιο του 1995, ενώ βρισκόταν στην Ελλάδα με τη σύζυγό του Ευα, χημικός μηχανικός και αυτή, υπέστη ατύχημα στην Ακρόπολη στην Αθήνα, το οποίο ήταν και μοιραίο. Η σύζυγός του μαζεύοντας τις σημειώσεις του, ολοκλήρωσε τη δεύτερη έκδοση του βιβλίου του.

## Παραπομπές


Κατηγορία:Πολωνοί ιστορικοί
Κατηγορία:Αμερικανοί επιστήμονες
Σαρδίνια Αιτωλοακαρνανίας

Τα **Σαρδίνια** είναι πεδινό χωριό στην Αιτωλοακαρνανία σε υψόμετρο 80 μέτρα.

## Γενικά στοιχεία
Τα Σαρδίνια βρίσκονται νοτιοανατολικά του Αμβρακικού κόλπου, σε απόσταση 6 χλμ. από την πόλη της Αμφιλοχίας. Αναφέρονται επίσημα το 1836 με το όνομα *Σαρδίνινα* να προσαρτούνται στον τότε δήμο Αμβρακίας. Το όνομά τους διορθώνεται σε Σαρδίνια το 1940. Σύμφωνα με το σχέδιο Καλλικράτης μαζί με τα Καλύβια αποτελούν την Τοπική Κοινότητα Σαρδινίων που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 625 κατοίκους, ενώ ως οικισμός 598. στο νομό Αιτωλοακαρνανίας. Παλιότερα, σύμφωνα με το σχέδιο Καποδίστρια μαζί με τον οικισμό Καλύβια συναποτελούσαν το Διαμέρισμα Σαρδινίων, με συνολικό πληθυσμό 1.078 κατοίκους, από τους οποίους οι 1.029 ζούσαν στα Σαρδίνια.

## Αξιοθέατα
Σε μικρή απόσταση από τα Σαρδίνια, στο χώρο των παλαιών Σαρδηνίων, υπάρχει το εκκλησάκι της Αγίας Παρασκευής που θεμελιώθηκε γύρω στα 1700 και γιορτάζει στις 26 Ιουλίου. Είναι τύπου σταυροειδούς με οκτάπλευρο τρούλο, σε κάθε πλευρά του οποίου ανοίγεται από ένα μονόλοβο τοξωτό παράθυρο. Η αγιογραφία του Αγίου Βαρβάρου, που βρίσκεται στο ναό, περιστοιχίζεται από ιδιόχειρες σημειώσεις αρματωλών του Βάλτου οι οποίες εξιστορούν τις εμπειρίες τους από την περίοδο της Ελληνικής επανάστασης. Άλλος ναός της περιοχής είναι ο Άγιος Αθανάσιος στα Καλύβια, με αξιόλογο τέμπλο.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Γρανάδα (επαρχία)

thumb|right|220px|Τοπογραφία του νομού Γρανάδας (περιφέρεια της Ανδαλουσίας) στη νότια Ισπανία
Η **επαρχία** **της Γρανάδας** συνεστήθει το 1833 μετά τη διαίρεση του τέως βασιλείου της Γρανάδας στις σύγχρονες επαρχίες της Γρανάδας, της Αλμερίας και της Μάλαγας. Καταλαμβάνει το κεντρικό τμήμα του άλλοτε αραβικού Βασιλείου της Γρανάδας στη περιφέρεια της Ανδαλουσίας στην Ισπανία. Είναι περιοχή περισσότερο ορεινή που περιλαμβάνει τις δύο υψηλότερες κορυφές της οροσειράς Σιέρρα Νεβάδα αλλά και της Ισπανίας γενικότερα το Μουλαθέν (3.495 μ.) και τη Βελέτα (3473 μ.). Οι ποταμοί Χενίλ, Μικρός Γκουαδιάνα και ο Γκουαδαλφέο αρδεύουν και καθιστούν εξαιρετικά εύφορες τις πεδιάδες του νομού.

Το υπέδαφος του νομού της Γρανάδας περιέχει κοιτάσματα μολύβδου, αλάβαστρου και μαρμάρου. Κυριότερη βιομηχανία είναι ο καθαρισμός της ζάχαρης που έχει λάβει ιδιαίτερη ανάπτυξη από την αρχή του προηγούμενου αιώνα. Κυριότερες πόλεις του νομού είναι η πρωτεύουσα Γρανάδα, το Γκουαδίξ, το Μοτρίλ και η Μπάθα.

## Παραπομπές


## Εξωτερικοί σύνδεσμοι
* 

Κατηγορία:Γρανάδα
Κατηγορία:Επαρχίες της Ανδαλουσίας
Στρατονίκη της Θράκης

Η **Στρατονίκη** (4ος αιώνας π.Χ.) ήταν κόρη του Κορράγου, βασιλιά της Θράκης, και σύζυγος του Αντίγονου Α' του Μονόφθαλμου, ενός από τους στρατηγούς του Αλεξάνδρου του Μέγα, ο οποίος μετά το θάνατο του τελευταίου έγινε ο ανώτατος κυβερνήτης των ασιατικών του κτίσεων. Μαζί του απέκτησε δύο γιους: το Φίλιππο, ο οποίος πέθανε νέος, και το Δημήτριο, που έμεινε στην ιστορία ως Δημήτριος ο Πολιορκητής (337 – 283 π.Χ.). Ο Δημήτριος ανέβηκε τελικά στο θρόνο της Μακεδονίας το 294 π.Χ., ξεκινώντας μια γραμμή βασιλέων που κυβέρνησαν μέχρι και την κατάκτηση της χώρας από τους Ρωμαίους: τη Δυναστεία των Αντιγονιδών.

## Βιογραφία
Το 316 π.Χ. αναφέρεται πως έλαβε μέρος στις διαπραγματεύσεις του συζύγου της με το Δόκιμο, ένα στρατηγό που, μαζί με άλλους εχθρούς του αντιβασιλιά του Αλεξάνδρου Περδίκκα, είχε κλειστεί σε ένα φρούριο στη Φρυγία. Πείθοντάς τον όμως να εγκαταλείψει τη θέση του, τελικά στάθηκε για εκείνον η αιτία να αιχμαλωτιστεί. 

Κατά την περίοδο των Πολέμων των Διαδόχων, ο Αντίγονος και ο γιος τους Δημήτριος απέκτησαν μεγάλη δύναμη, θέτοντας υπό την επιρροή τους πολλές ελληνικές πόλεις - κράτη. Ήταν οι πρώτοι που οι ελληνικές πόλεις αναγνώρισαν το 306 π.Χ. ως βασιλείς μετά τον Αλέξανδρο, ένα κομβικό σημείο στην ιστορία των ελληνιστικών χρόνων. Η ισχυροποίηση της θέσης τους όμως, προκάλεσε την ανησυχία των άλλων διεκδικητών των εδαφών του αποθανόντος Μακεδόνα στρατηλάτη που συνασπίστηκαν εναντίον τους σε πολλές περιπτώσεις. 
 
Μετά τη Μάχη της Ιψού το 301 π.Χ., όπου σκοτώθηκε ο ηλικιωμένος πια σύζυγός της, η Στρατονίκη έφυγε από την Κιλικία μαζί με το γιο της Δημήτριο. Προορισμός τους ήταν η Σαλαμίνα της Κύπρου. Γνωρίζουμε πως βρισκόταν μέσα στην πόλη μαζί με τα παιδιά και τη σύζυγο του Δημητρίου, τη Φίλα, όταν ο Πτολεμαίος, εχθρός της οικογένειάς της, πολιόρκησε και κατέλαβε το νησί γύρω στο 295 π.Χ.. Αν και ο Πτολεμαίος φέρθηκε με σεβασμό στη Φίλα και τελικά της επέτρεψε να επιστρέψει κοντά στο Δημήτριο τον επόμενο χρόνο, για τη Στρατονίκη δεν υπάρχουν πληροφορίες σχετικά με το αν πέθανε στην Κύπρο και πώς. 

Ο Δημήτριος έδωσε στην κόρη του Στρατονίκη το όνομα της γιαγιάς της, και κατόπιν αρκετές πριγκίπισσες της εποχής φέρουν αυτό το όνομα. 

## Χρονολόγιο

## Δείτε επίσης
* Δυναστεία των Αντιγονιδών
* Μακεδονικό βασίλειο
* Ελληνιστική περίοδος

## Παραπομπές


## Πηγές
* Πλουτάρχου Βίοι Παράλληλοι, Δημήτριος http://www.attalus.org/old/demetrius1.html#2

Κατηγορία:Δυναστεία των Αντιγονιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Βασίλισσες και Πριγκίπισσες της Θράκης
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κάρμιο Ηλείας

Το **Κάρμιο** είναι χωριό της Ελλάδας στον νομό Ηλείας, που ανήκει διοικητικά στον δήμο Ανδρίτσαινας από την ίδρυση του Νεοελληνικού Κράτους. Ανήκει διοικητικά στο Δήμο Ανδρίτσαινας - Κρεστένων.

Η πρώτη πηγή για την ύπαρξη του χωριού είναι η απογραφή των Ενετών το 1679 (60 κάτοικοι). Κατά την απογραφή του 1879 το Κάρμιο είχε 192 κατοίκους. Σήμερα κατοικείται από ελάχιστους κατοίκους τον χειμώνα και στην απογραφή του 2001 βρέθηκε με 26 κατοίκους.

Το Κάρμιο έχει πλούσια βλάστηση και πολλά τρεχούμενα νερά. Βρίσκεται 7 χλμ. ΒΑ της Ανδρίτσαινας και συνορεύει με τα χωριά Ρόβια, Θεισόα και Μάτεσι.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας
Κατηγορία:Δήμος Ανδρίτσαινας - Κρεστένων
Σταθμός Κεραμεικός (Μετρό Αθήνας)

Ο **Σταθμός Κεραμεικός** είναι σταθμός του μετρό της Αθήνας, επί της γραμμής 3. Βρίσκεται στην Αθήνα και πήρε το όνομά του από την αθηναϊκή συνοικία του Κεραμεικού, την οποία εξυπηρετεί. Εγκαινιάστηκε στις 26 Μαΐου 2007. Είναι υπόγειος και διαθέτει δύο πλευρικές αποβάθρες. Μελλοντικά προβλέπεται να ανταποκρίνεται με τον Προαστιακό σιδηρόδρομο, εφόσον γίνει η υπογειοποίηση του τμήματος Ρουφ - Αθήνα.

Στον σταθμό, στο επίπεδο έκδοσης εισιτηρίων εκτίθεται το έργο «Διαστρωματώσεις-Ενεργειακές Εικόνες-XVI» του καλλιτέχνη Γιάννη Μπουτέα.

## Ιστορικό
Στη σχετική μελέτη Λεμπέση το 1957 υπήρξε χωροθέτηση παρακείμενου σταθμού με το όνομα *Ιερά Οδός* στη συμβολή Ιεράς Οδού και Κωνσταντινουπόλεως. Στα αρχικά σχέδια κατασκευής της γραμμής 3 του μετρό και κατά την αρχική περίοδο της κατασκευής του, ο σταθμός Κεραμεικού είχε χωροθετηθεί στη συμβολή της Ιεράς Οδού με την οδό Πειραιώς. Οι αρχαιολογικές ανασκαφές που προηγήθηκαν των έργων και ξεκίνησαν το 1992 διήρκεσαν πέντε χρόνια και ανέδειξαν στο συγκεκριμένο σημείο το δυτικό άκρο του νεκροταφείου του Κεραμεικού. Ύστερα από πολλές διαμάχες, το Κεντρικό Αρχαιολογικό Συμβούλιο αποφάσισε το 1997 να απαγορεύσει τη διέλευση της σήραγγας κάτω από το αρχαίο νεκροταφείο, για λόγους προστασίας του αρχαιολογικού χώρου, με αποτέλεσμα να μετατοπιστεί και η θέση του σταθμού, αν και το κέλυφός του είχε ήδη κατασκευαστεί. Το κέλυφος αργότερα μετασκευάστηκε σε υπόγειο πάρκινγκ.

Ο σταθμός μεταφέρθηκε στην περιοχή Γκάζι, δίπλα στον Κεραμεικό, ανάμεσα από το παλαιό εργοστάσιο φωταερίου και την σιδηροδρομική γραμμή Πειραιά - Πλατέος. Τότε αποφασίστηκε η μετονομασία του σταθμού στο όνομα *Βοτανικός*, η οποία οφειλόταν στον παρακείμενο Βοτανικό Κήπο. Κατά τη διαδικασία κατασκευής της γραμμής, όμως, αποφασίστηκε η τελική μετονομασία του σταθμού στο αρχικό του όνομα.

## Υπόγειος χώρος στάθμευσης
thumb|right|Συρμός καθώς εισέρχεται στον σταθμό.
thumb|right|Πανοραμική θέα του εσωτερικού του σταθμού στο επίπεδο των αποβαθρών.

Τον σταθμό εξυπηρετεί ένας υπόγειος σύγχρονος 5-όροφος χώρος στάθμευσης, χωρητικότητας 272 θέσεων. Ο χώρος στάθμευσης συνολικής ωφέλιμης επιφάνειας 8.143,50 τ.μ. άνοιξε για το κοινό το 2014, αφού μεσολάβησαν ορισμένα νομικά προβλήματα, καθώς δεν είχε ξεκαθαριστεί ποιός θα είχε το δικαίωμα διαχείρισης. Τελικώς, η άδεια λειτουργίας δόθηκε στην Αττικό Μετρό Α.Ε.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 19 λεωφορειακές γραμμές και 3 γραμμές τρόλεϊ 1, 12, 21, 026, 035, 049, 057, 227, 400, 500, 790, 806, 811, 813, 815, 836, 837, 838, 856, 866, 876, 914

## Είσοδοι - Έξοδοι
* Οδός Κωνσταντινουπόλεως
* Τεχνόπολις/Γκάζι

## Δομή σταθμού

## Παραπομπές


Κεραμεικος
Κεραμεικος
Λιβάνιος

Ο **Λιβάνιος** (Αντιόχεια, 314 μ.Χ. - Αντιόχεια, 392 ή 393 μ.Χ.) ήταν Έλληνας δάσκαλος ρητορικής της σχολής των Σοφιστών. Έμεινε γνωστός για το κλασικιστικό του ύφος και ότι διαμαρτυρήθηκε έναντι των διωγμών των ειδωλολατρών στην ύστερη Ρωμαϊκή Αυτοκρατορία. Υπήρξε ο πολυγραφότερος συγγραφέας της αρχαιότητας. Είχε πολλούς μαθητές, μεταξύ αυτών ο φιλόσοφος Αιδέσιος, ο Μέγας Βασίλειος, ο Ιωάννης ο Χρυσόστομος και ο αυτοκράτορας Ιουλιανός. 

Γεννήθηκε το 314 μ.Χ στην Αντιόχεια και σπούδασε στην Αθήνα. Εργάστηκε ως δάσκαλος ρητορικής και φιλοσοφίας στην Κωνσταντινούπολη και τη Νικομήδεια. Επέστρεψε στην Αντιόχεια το 354 όπου ίδρυσε σχολή η οποία επί 40 χρόνια είχε τη μεγαλύτερη φήμη στην αυτοκρατορία. Πέθανε το 392 ή 393 μ.Χ. στην Αντιόχεια.

Στην Παλατινή Ανθολογία σώζεται ένα επίγραμμά του (VII 747), επιτύμβιο του Ιουλιανού.

## Αναγνώσματα
* Λιβάνιος. *Υπέρ των Ελληνικών Ναών. Θρήνος για τον Ιουλιανό. Προς αυτούς που τον είπαν βαρετό*, μετάφραση Γιάννης Αβραμίδης, Στέλλα Μητσάκα, εκδ. Θύραθεν, Θεσσαλονίκη, 1998.
* Λιβάνιος. *Προς Θεοδόσιον τον βασιλέα υπέρ των ιερών*, μετάφραση Αφροδίτη Καμάρα, εκδ. Κατάρτι, Αθήνα, 1998.
* Λιβάνιος. *Αντιοχικός*, μετάφραση Αφροδίτη Καμάρα, εκδ. Κατάρτι, Αθήνα, 1999.
* Λιβάνιος. *Άπαντα*
** *Λόγοι 1: Βίος ή Περί της εαυτού τύχης*, τομ. 1, εκδ. Κάκτος, Αθήνα, 2002.
** *Λόγοι 2: 2ος Προς τους βαρύν αυτόν καλέσαντας, 3ος Προς τους νέους περί του λόγου, 4ος Περί του μη ληρείν, 5ος Άρτεμις, 6ος Περί απληστίας, 7ος Ότι το πλουτείν αδίκως του πένεσθαι αθλιώτερον, 8ος Περί πενίας, 9ος Εις τας Καλάνδρας, 10ος Περί του πλέθρου*, τομ. 2, εκδ. Κάκτος, Αθήνα, 2002.
** *Λόγοι 3: 11ος Αντιοχικός*, τομ. 3, εκδ. Κάκτος, Αθήνα, 2004.
* *Έγκλειστοι στις ρωμαϊκές φυλακές, ή αναμένοντας τον καλό και τον κακό δικαστή* (Λιβάνιος, Λόγος 45: Προς τον βασιλέα περί των δεσμωτών. Λόγος 22: Προς Ελλέβιχον), μετάφραση Δέσποινα Ιωσήφ, Πανεπιστημιακές Εκδόσεις Κρήτης, Ηράκλειο, 2020.

## Παραπομπές


## Εξωτερικοί σύνδεσμοι

* Βιογραφία στην Εγκυκλοπαίδεια Μείζονος Ελληνισμού
* Centre Libanios 

Κατηγορία:Αρχαίοι Έλληνες ρήτορες
Κατηγορία:Σοφιστές
Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Πρόσωπα της ελληνιστικής περιόδου
Κατηγορία:Αρχαίοι Έλληνες εκπαιδευτικοί
Κατηγορία:Αρχαίοι Έλληνες συγγραφείς
Γαλέα

Η **Γαλέα** ήταν μικρό κωπήλατο πολεμικό πλοίο ο τύπος του οποίου με εκείνο του Δρόμωνα απετέλεσαν τους προδρόμους της Γαλέρας. Κυριότερες αποστολές - χρήσεις αυτού του τύπου πλοίου ήταν ως ταχυδρομικό («απόστολο», «αγγελιαφόρο») των Βυζαντινών στόλων αλλά και ως ανιχνευτικό σε νηοψίες και για παρακολούθηση άλλων στόλων.

Κατηγορία:Πολεμικά πλοία
Κατηγορία:Ναυτική ιστορία
Κατηγορία:Βυζαντινό ναυτικό
Κατηγορία:Κωπήλατα πλοία
Ρενέ Λακόστ

Ο **Ρενέ Λακόστ** (), (2 Ιουλίου 1904 - 12 Οκτωβρίου 1996) ήταν Γάλλος αντισφαιριστής και σχεδιαστής ρούχων. Οι θαυμαστές του τον φώναζαν και *κροκόδειλο* (*crocodile*) εξαιτίας της συμπεριφοράς του στο γήπεδο.

Γεννήθηκε στο Παρίσι στις 2 Ιουλίου 1904 και πέθανε στο *Saint-Jean-de-Luz* στις 12 Οκτωβρίου 1996. Το 1963 εφηύρε ρακέτες από χάλυβα, επανάσταση για τον χώρο του τένις αφού μέχρι εκείνη την εποχή οι ρακέτες ήταν ξύλινες. Επίσης έκανε σταδιοδρομία τραγουδιστή και σχεδιαστή ρούχων σχεδιάζοντας το γνωστό μακό μπλουζάκι *Lacoste* με σήμα το κροκοδειλάκι το οποίο σχεδιάστηκε το 1933 και η πώλησή του ξεκίνησε το 1934.

## Τίτλοι
* **Κύπελλο Ντέιβις** :1927 1928 (51 παιχνίδια απο το 1923 εως το 1928)
* **Ρολάν Γκαρός**: 
** μονό:1925,1927,1929
** Φιναλίστ μονό: 1926, 1928
** Διπλό : 1925, 1929
** Διπλό φιναλίστ : 1927
* **Γουίμπλετον** :
** Μονό : 1925, 1928
** Μονό φιναλίστ : 1924
** Διπλό : 1925
* **Αμερικάνικο Όπεν**:
** Μονό : 1926, 1927
** Διπλό μεικτό φιναλίστ : 1926, 1927
* πρωτάθλημα Γαλλίας :
** Διπλό: 1924
## Παραπομπές

## Εξωτερικοί σύνδεσμοι
* Προφίλ του αθλητή

Κατηγορία:Γάλλοι αθλητές της αντισφαίρισης
Κατηγορία:Γάλλοι σχεδιαστές μόδας
Κατηγορία:Γάλλοι τραγουδιστές
Κατηγορία:Νικητές Γαλλικού Όπεν
Αβδεμέλεχ

Ο **Αβδεμέλεχ** είναι πρόσωπο που αναφέρεται στη Παλαιά Διαθήκη. Ήταν Αιθίοπας δούλος του Σεδεκία που έσωσε τη ζωή του Ιερεμία, τον οποίον είχαν ρίξει σε στέρνα για να πεθάνει. Ο Αβδεμέλεχ αναφέρεται ως ευνούχος και το όνομά του μεταφράζεται ως «υπηρέτης του βασιλιά» και θεωρείται ότι αυτό μπορεί να μην ήταν το όνομά του, αλλά ο τίτλος του. Ο Ιερεμίας, αργότερα, είπε στον Αβδεμέλεχ ότι έλαβε μήνυμα από τον Θεό ότι αυτός δε θα έπεφτε από το σπαθί κατά την άλωση της Ιερουσαλήμ από τους Βαβυλώνιους, γιατί είχε θέσει την πίστη του στον Θεό.

* *Ιερεμίας Κεφ. 38, 39.*

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Αβδεναγώ

Ο **Αβδεναγώ** είναι πρόσωπο που αναφέρεται στη Παλαιά Διαθήκη. Αναφέρεται από τον προφήτη Δανιήλ, ότι παρόλο που μαζί με τον Σεδράχ και τον Μισάχ ρίχτηκαν στη «φλεγόμενη κάμινο» μετά από διαταγή του Ναβουχοδονόσωρ Β΄, επέζησαν χωρίς να πάθουν τίποτα. Το αρχικό του όνομα ήταν Αζαρίας ενώ το Αβδεναγώ σημαίνει «δούλος του Νεγώ» επειδή ανατρεφόταν στην αυλή του Ναβουχοδονόσωρ. Όπως και οι δύο φίλοι του (τα εβραϊκά ονοματά τους ήταν Ανανίας και Μισαήλ) καταγόταν από βασιλικό γένος, ζούσαν στα Ιεροσόλυμα και μεταφέρθηκαν το 605 π.Χ. μαζί με τον Δανιήλ αιχμάλωτοι στη Βαβυλώνα, όταν η πόλη τους κυριεύθηκε από τον βασιλιά των Βαβυλωνίων. Οι «Τρεις Παίδες εν Καμίνω» ή αλλιώς οι Άγιοι Τρεις Παίδες, δηλαδή ο Αζαρίας, Ανανίας και Μισαήλ, εορτάζουν στις 17 Δεκεμβρίου και θεωρούνται προστάτες της Πυροσβεστικής Υπηρεσίας Ελλάδας και Κύπρου.

## Δείτε επίσης
* Δανιήλ κεφ. 1-3.

## Παραπομπές


Αβδεναγω
Κατηγορία:Ναβουχοδονόσορ Β΄
Σεδεκίας

Ο **Σεδεκίας** είναι βιβλικό πρόσωπο. Υιός του βασιλέα Ιωσίου, αδελφός του Ιωάχαζ και τελευταίος βασιλέας του βασιλείου του Ιούδα. Το πραγματικό του όνομα ήταν **Ματθανίας**.
## Ιστορικό

Το 597 π.Χ ο Ναβουχοδονόσωρ Β΄ πολιορκεί και καταλαμβάνει την πόλη της Ιερουσαλήμ. Λεηλατεί τους θησαυρούς της πόλης και μεταφέρει αιχμάλωτους στην Βαβυλώνα τον βασιλέα της πόλης "Ιωαχείν" καθώς και 10.000 Ισραηλίτες. Στην θέση του  βασιλέα τοποθετεί τον θείο τού "Ιωαχείν", Ματθανία και του δίδει το όνομα **Σεδεκίας**.

Ο Σεδεκίας βασίλεψε σε μια δύσκολη περίοδο και πάντα υπό τον  ζυγό της Βαβυλώνας. Επηρεαζόμενος πάντα από την αντιβαβυλωνιακή μερίδα των πολιτών τού βασιλείου του δεν μπόρεσε να λάβει σωστές αποφάσεις στις κρίσιμες στιγμές, παρά των επίμονων συμβουλών προς αυτόν από τον προφήτη Ιερεμία, τον οποίον στο τέλος τον φυλάκισε. 

Αποτέλεσμα ήταν το 588 π.Χ. να συμμαχήσει με τον Φαραώ Εφρέ  καθώς και με τα τοπικά βασίλεια  κατά των Χαλδαίων.  Ο Ναβουχοδονόσωρ με μεγάλο στράτευμα πολιορκεί ξανά την Ιερουσαλήμ τον Ιούνιο του 587 π.Χ., την καταλαμβάνει το 586 π.Χ. (Ιούλιος του 586 π.Χ - Μήνας Ταμμούζ του 11ου χρόνου της βασιλείας του Σεδεκία) και την καταστρέφει.

Ο Σεδεκίας  καταδιωκόμενος συλλαμβάνεται κοντά στην Ιεριχώ. Οι Βαβυλώνιοι σκοτώνουν μπροστά του τους γιούς του,  κατόπιν τον τυφλώνουν και τον μεταφέρουν δέσμιο μαζί με πολλούς Ισραηλίτες  στην Βαβυλώνα επαληθεύοντας με αυτό τον τρόπο την προφητεία. του Ιερεμία.

## Παραπομπές


## Σημειώσεις


## Πηγές
* *Β΄ Βασιλέων κεφ. 24-25*.
* *Β΄ Χρονικών κεφ. 36*.
* *Ιερεμίας κεφ. 21: 32, 34, 37-39*.

## Δείτε επίσης
*Πολιορκία της Ιερουσαλήμ (587 π.Χ.)
* Σεδεκίας (ψευδοπροφήτης)

Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ